EkBass/fiwiki-20250220-pages-articles huggingface dataset:
Sōsuke Uno

Sōsuke Uno (, 27. elokuuta 1922 – 19. toukokuuta 1998) oli japanilainen poliitikko, joka toimi maansa 75. pääministerinä vuonna 1989. Sōsuke Unon merkittävin teko oli kulutusveron säätäminen. Teko sai monet äänestäjät siirtymään sosialistipuolueen riveihin. Sōsuke Uno joutui eroamaan kolmen kuukauden ministerikauden jälkeen seksiskandaalin takia.West, Mark D. Secrets, Sex, and Spectacle: The Rules of Scandal in Japan and the United States Naimisissa olevalla Unolla oli ollut suhde geishaan, joka ilmestyi julkisuuteen vaatimaan elatusapua. Eroamisen syynä ei pidetty niinkään uskottomuutta vaan kunniattomuutta; sitä, että Uno oli jättänyt rakastajattarensa taloudellisesti heitteille. == Lähteet == Luokka:Japanin pääministerit Luokka:Japanin ulkoministerit Luokka:Vuonna 1922 syntyneet Luokka:Vuonna 1998 kuolleet
Don Budge

John Donald ”Don” Budge (13. kesäkuuta 1915 – 26. tammikuuta 2000) oli yhdysvaltalainen tennispelaaja, josta tuli vuonna 1938 lajin historian ensimmäinen Grand Slamiin kyennyt. Hän syntyi Kalifornian Oaklandissa isänään skotlantilainen maahanmuuttaja. Vuonna 1937 Budge oli jo voittanut miesten kaksinpelin Wimbledonissa ja Yhdysvaltain avoimissa; molemmissa hänen vastustajanaan oli Gottfried von Cramm. Budge valittiin International Tennis Hall of Fameen vuonna 1964. == Kuolema == Budge loukkaantui vaikeasti Pennsylvaniassa 14. joulukuuta 1999, kun hänen autonsa ohjautui märällä tiellä harhaan ja törmäsi puihin. Hän joutui sairaalahoitoon ja sieltä 8. tammikuuta 2000 hoivakotiin Pennsylvanian Scrantoniin, jossa hän menehtyi 26. tammikuuta. Budge oli kuollessaan 84 vuoden ikäinen. == Lähteet == Luokka:Yhdysvaltalaiset tennispelaajat Luokka:Yhdysvaltalaiset tennisvalmentajat Luokka:Vuonna 1915 syntyneet Luokka:Vuonna 2000 kuolleet
Armand Assante

Armand Anthony Assante Jr. (s. 4. lokakuuta 1949 New York, New York) on yhdysvaltalainen näyttelijä, joka on ollut neljä kertaa Golden Globe -ehdokkaana: elokuvista Jack the Ripper (1988), Lain pyöveli (1990), Gotti (1996) ja Odysseus (1997). Hän voitti Emmyn draamaelokuvassa Gotti roolistaan John Gottina. Assante on ollut myös Emmy-ehdokkaana elokuvasta Jack the Ripper. Assante on ollut myös Annie-, Satellite- ja Screen Actors Guild Awards -ehkokkaana. Assanten äiti on irlantilainen ja isä italialainen. Hän on näytellyt aktiivisesti vuodesta 1974 lähtien. Hän on näytellyt myös monissa sarjoissa, kuten Pako ja Teho-osasto. Assante on ollut naimisissa Karen Assanten kanssa ja heillä on kaksi yhteistä lasta. ==Aiheesta muualla== * Luokka:Yhdysvaltalaiset elokuvanäyttelijät Luokka:Amerikanitalialaiset Luokka:Amerikanirlantilaiset Luokka:Vuonna 1949 syntyneet Luokka:Elävät henkilöt
Lindsay Crosby

Lindsay Harry Crosby (5. tammikuuta 1938 – 11. joulukuuta 1989) oli yhdysvaltalainen näyttelijä ja laulaja. Hän oli Bing Crosbyn nuorin poika. Lindsay Crosby syntyi Los Angelesissa, Kaliforniassa. Hän opiskeli kolmen veljensä Garyn, Phillipin ja Dennisin kanssa Bellarmine Academyssä San Joséssa. He esiintyivät yhdessä nimellä The Crosby Boys 1950-luvun loppupuolella yökerhoissa ja Ed Sullivanin televisio-ohjelmassa. The Crosby Boys sai lupaavan alun, mutta showbisneksen paineet ja heidän oma kyvyttömyytensä yhteistyöhön turmeli heidän elämänsä. Heihin myös vaikutti syvästi äitinsä Dixie Leen alkoholismi ja ennenaikainen kuolema syöpään. Raskas juominen ja tunne-elämän ongelmat veivät veronsa. Lindsay teki itsemurhan joulukuussa 1989 ampumalla itseään päähän 51-vuotiaana. == Aiheesta muualla == * * Luokka:Yhdysvaltalaiset televisionäyttelijät Luokka:Yhdysvaltalaiset laulajat Luokka:Itsemurhan tehneet Luokka:Vuonna 1938 syntyneet Luokka:Vuonna 1989 kuolleet
Rizelmine

Rizelmine on Yukiru Sugisakin tekemä mangasarja, joka ilmestyi Ace Next -lehdessä vuosina 2001-2002 ja kirjamuodossa yhtenä osana 2002. Sen pohjalta on tehty anime, joka esitettiin kahtena tuotantokautena vuonna 2002 ja sisälsi yhteensä 24 osaa. ==Aiheesta muualla== * Viralliset kotisivut Luokka:Mangasarjat Luokka:Animesarjat Luokka:Romanttinen anime ja manga Luokka:Science fiction -anime ja -manga Luokka:Haaremianime ja -manga Luokka:Shōnen Luokka:2000-luvun anime ja manga
I’m Every Woman

I’m Every Woman on Chaka Khanin hittisingle vuodelta 1978. Se oli Khanin ensimmäinen hitti, jonka hän levytti omillaan, ilman funk-yhtye Rufusia. Kappaleen on kirjoittanut kuuluisa laulunkirjoittajatiimi Ashford & Simpson, ja tuottanut Afir Mardin. Siitä tuli yksi Khanin suurimmista hiteistä, ja se nousi muun muassa Yhdysvaltain R&B-listan; ykköseksi. Kappaleesta on tehty useita cover-versioita, joista tunnetuin lienee Whitney Houstonin tulkinta vuonna 1992. Luokka:Vuoden 1978 kappaleet Luokka:Yhdysvaltalaiset musiikkikappaleet
Patrick Russel

Patrick Russel (s. 22. joulukuuta 1946 Chamonix, Ranska) on ranskalainen uransa lopettanut alppihiihtäjä. Russel saavutti hopeaa pujottelussa ja alppiyhdistetyssä sekä sijoittui suurpujottelussa 8:ksi Val Gardenan maailmanmestaruuskilpailuissa 1970. Pujottelun maailmancupin voittoon Russel laski kahdesti, vuosina 1969 ja 1970. Suurpujottelun maailmancupin hän voitti vuonna 1971. Alppihiihdon maailmancupin kokonaiskilpailussa Russel sijoittui parhaimmillaan toiseksi vuonna 1970 ja kolmanneksi vuotta myöhemmin. Urallaan hän laski 13 osakilpailun voittoon (9 pujottelu, 4 suurpujottelu) ja yhteensä 27 palkintokorokepaikkaan. Russel laski uransa viimeisen kilpailun tammikuussa 1972. ==Lähteet== * *Patrick Russel Ski-databasen sivuilla Luokka:Ranskalaiset alppihiihtäjät Luokka:Vuonna 1946 syntyneet Luokka:Elävät henkilöt
Yhdeksänvyövyötiäinen

Yhdeksänvyövyötiäinen (Dasypus novemcinctus) on vyötiäisiin kuuluva vajaahampainen. Se elää kuivilla tasangoilla Etelä-, Keski- ja Pohjois- Amerikassa. == Ravinto == Yhdeksänvyövyötiäisen ravintoa ovat hyönteiset, pienet selkärankaiset sekä juurimukulat ja hedelmät. == Tuntomerkit == Yhdeksänvyövyötiäinen painaa noin 4–8 kg, ja pituutta sillä on 40–50 cm. Häntä on lähes ruumiin pituinen. Eläimen kuono on liereä ja korvat melko isot. Vyötiäisen harteilla ja lantiolla on kaksi suurta, yhtenäistä kilpeä, joiden välissä suomut muodostavat yhdeksän poikittaista vyötä. Tämän rakenteen ansiosta ansiosta eläin voi kiertyä kokoon. Myös päässä ja hännässä on vahvoja luusuomuja. == Lisääntyminen == Yhdeksänvyövyötiäisestä ainutlaatuisen tekee sen kyky kloonata jälkeläisiään: naaras hedelmöittyy normaalisti, mutta ennen kuin hedelmöittyneessä munasolussa alkaa tapahtua solujakautumia, se kuroutuu neljäksi saman geeniperimän sisältäväksi munasoluksi. Sen takia yhdeksänvyövyötiäinen synnyttää kevään tullen identtiset neloset. == Lähteet == * === Viitteet === Luokka:Vyötiäiset
Kääpiövyötiäinen

Kääpiövyötiäinen eli pichi (Zaedyus pichiy) on vyötiäisiin kuuluva nisäkäslaji. Se on sukunsa ainoa laji. Nisäkäsnimistötoimikunnan ehdotus lajin uudeksi suomenkieliseksi nimeksi on ”pikkuvyötiäinen”. — Suomen kielen lautakunta suhtautui toimikunnan nimistöehdotukseen torjuvasti. Ks. == Levinneisyys == Kääpiövyötiäinen esiintyy Keski-Argentiinan ja Patagonian ruohoaroilla, Magalhãesinsalmen pohjoispuolella. == Ravinto == Ravinnokseen pichi käyttää hyönteisiä, matoja ja raatoja. == Tuntomerkit == Pichi on kooltaan hieman yhdeksänvyövyötiäistä pienempi. == Elintavat == Kääpiövyötiäinen kaivaa labyrinttiä muistuttavia pesäkoloja, joissa se oleskelee kylmät päivät. Ollessaan uhattuna se joko hakeutuu koloonsa tai vetäytyy panssarinsa sisään. Talvella laji voi vaipua talvihorrokseen. == Lähteet == Luokka:Vyötiäiset
Respect (kappale)

Respect on Otis Reddingin vuonna 1965 säveltämä soul/pop-kappale. Alun perin se ilmestyi Reddingin kolmannella albumilla Otis Blue (1965), mutta tunnetuimman version siitä levytti Aretha Franklin vuonna 1967. Franklinin versio oli kahdeksan viikkoa Billboardin Black Singles -listan ykkösenä ja kaksi viikkoa Pop Singles -listan kärjessä. "Respect" on arvostetuimpia koskaan tehtyjä pop-kappaleita. Se on nähty yhtenä tärkeimmistä naisten itsetuntoa nostattavista ja sukupuolten välistä tasa-arvoa kohottavista lauluista, ja sen vaikutus länsimaiseen yhteiskuntaan on ollut merkittävä. Otis Redding kirjoitti "Respectin" eräänlaiseksi naisten kunnialauluksi ja Aretha Franklin oli oikea ihminen esittämään sitä. Kappaleesta tuli kansainvälinen menestys. Se voitti Franklinille muun muassa Grammy-palkinnot sarjoissa "Best Rhythm & Blues Recording" ja "Best Rhythm & Blues Solo Vocal Performance, Female". VH1 valitsi "Respectin" vuonna 2000 maailman kaikkien aikojen toiseksi parhaaksi kappaleeksi. Kappale oli kuudentena Berlin Median listalla "Top 100 singles". Rolling Stone -lehti puolestaan valitsi Respectin maailman kaikkien aikojen viidenneksi parhaaksi pop-lauluksi "The Greatest Songs of All Time" -listallaan. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa "Respectin" viidenneksi. == Lähteet == Luokka:Yhdysvaltalaiset soulkappaleet Luokka:Vuoden 1965 kappaleet Luokka:Billboard Hot 100 -listan ykköset
Think (kappale)

Think on yksi Aretha Franklinin tunnetuimmista kappaleista. Franklin kirjoitti laulun yhdessä Ted Whiten kanssa, ja siitä tuli hitti vuonna 1968. Kappale on julkaistu myös albumilla Aretha Now. "Respectin" tapaan "Thinkin" sanoma on vahvasti feministinen. Kappaleen teksti puhuu naisten oikeuksien puolesta, ja kehottaa ihmisiä ajattelemaan. Aretha esittää kappaleen klassikkoelokuvassa The Blues Brothers. "Think" oli hitti etenkin Yhdysvalloissa, jossa se ylsi parhaimmillaan listan sijalle 7. Katharine McPhee teki myöhemmin oman versionsa laulusta. == Aiheesta muualla == * Kappale Allmusicissa Luokka:Vuoden 1968 kappaleet
Black Wave Rising

__NOTOC__ Black Wave Rising on I Walk the Linen huhtikuussa 2008 julkaistu kolmas albumi. Albumi nousi Suomen virallisen listan sijalle 20. == Kappaleet == # # # # # # # # # # # == Kokoonpano == * Ville Rönkkö – laulu, basso * Antti Rönkkö – kitara * Jani Koskinen – kitara * Jussi Kenttämaa – rummut * Anna Pirkola – kosketinsoittimet == Arvostelut == * Desibeli.net: Desibeli.net: Levyarvio * Rumba: neutraaliRumba: Levyarvio * Soundi: Soundi: Levyarvio == Lähteet == Luokka:Vuoden 2008 albumit Luokka:I Walk the Linen albumit
Pecu Cinnari

Pecu ”Spede” Cinnari (oik. Pekka Kinnunen, 20\. helmikuuta 1966 – 10\. syyskuuta 2016) oli suomalainen muusikko. Hän toimi kuopiolaisen Tarot-yhtyeen rumpalina sen perustamisesta lähtien. Cinnari soitti myös Lazy Bonez -yhtyeessä vuosina 2012–2013. Hän kuoli nopeasti edenneeseen ALS -lihasrappeumatautiin vain 50 -vuotiaana. == Lähteet == == Aiheesta muualla == * Pecu Cinnarin esittely Tarotin sivustolla Luokka:Lazy Bonez Luokka:Suomalaiset metallimusiikin rumpalit Luokka:Vuonna 1966 syntyneet Luokka:Vuonna 2016 kuolleet
Kapinmesikot (suku)

Kapinmesikot (Promerops) on suku pienenkokoisissa varpuslinnuissa. Niitä löytyy luonnonvaraisina ainoastaan eteläisestä Afrikasta. Kapinmesikoiden pääravintoa on mesi, mutta ne syövät myös hyönteisiä. Kapinmesikoilla on ruskeahko höyhenpeite, pitkä alaspäin kaartuva nokka ja pitkät pyrstösulat. Lintuja näkee yleensä imemässä mettä proteoista, ja niiden pesä on oksanhaarassa. Pesässä on yleensä kaksi munaa. Sukuun kuuluu kaksi lajia. ==Lajit== * Kapinmesikko Promerops cafer * Natalinmesikko Promerops gurneyi ==Lähteet== Luokka:Kapinmesikot
Laurence Owen

Laurence Rochon Owen (9. toukokuuta 1944 – 15. helmikuuta 1961) oli yhdysvaltalainen taitoluistelija. Hän sijoittui kuudenneksi vuoden 1960 talviolympialaisissa Squaw Valleyssa ja voitti vuonna 1961 Yhdysvaltain- mestaruuden naisten yksinluistelussa. Matkallaan maailmanmestaruuskilpailuihin Prahaan Owen kuoli 15. helmikuuta 1961 tuhoisassa lento-onnettomuudessa lähellä Brysseliä ollessaan vasta 16-vuotias. == Lähteet == Luokka:Yhdysvaltalaiset taitoluistelijat Luokka:Vuonna 1944 syntyneet Luokka:Vuonna 1961 kuolleet Luokka:Lento-onnettomuudessa kuolleet
Jacqueline du Bief

Jacqueline du Bief (s. 4. joulukuuta 1930 Pariisi, Ranska) on ranskalainen taitoluistelija. Hän on olympiamitalisti ja vuoden 1952 naisten yksinluistelun maailmanmestari. Ennen kultasijaansa hän oli voittanut vuoden 1951 maailmanmestaruuskilpailuissa hopeaa. Bief saavutti pronssia vuoden 1952 talviolympialaisissa OslossaWallechinsky, s. 629 ja ylsi kahteen hopeaan taitoluistelun Euroopan-mestaruuskilpailuissa vuosina 1951 ja 1952. Vuoden 1950 Euroopan-mertaruuskilpailuissa hän voitti pronssia. == Lähteet == * === Viitteet === == Aiheesta muualla == * Luokka:Ranskalaiset taitoluistelijat Luokka:Ranskalaiset olympiamitalistit Luokka:Vuonna 1930 syntyneet Luokka:Elävät henkilöt
Federico Agliardi

Federico Agliardi (s. 11. helmikuuta 1983 Brescia) on italialainen jalkapallomaalivahti, joka edustaa Serie B:ssä pelaavaa Padovaa. ==Ura== Agliardi aloitti uransa paikallisessa seurassa Brescia Calciossa ja teki ensi esiintymisensä ammattilaisena Serie B:n Cosenzassa, jonne Brescia lainasi hänet kaudeksi 2002/2003. Serie A:ssa Agliardi esiintyi ensi kerran 8. marraskuuta 2003 Bolognaa vastaan. Hän pelasi yhteensä 31 ottelua Brescia paidassa, ennen kuin siirtyi tammikuussa 2006 Palermoon, jossa hän ollut enimmäkseen varamaalivahtina Alberto Fontananan ollessa joukkueen ykkösmaalivahti. Tämän myötä Agliardi lainattiin kaudeksi 2008-2009 Serie B:ssä pelaavaan Riminiin. Lainan päätyttyä Agliardi myytiin 17. heinäkuuta 2009 Padovaan.IL PORTIERE AGLIARDI A TITOLO DEFINITIVO DAL PALERMO Calcio Padova 17.7.2009 Viitattu 19.12.2009 ==Lähteet== Luokka:Italialaiset jalkapallomaalivahdit Luokka:Vuonna 1983 syntyneet Luokka:Elävät henkilöt
Sjoukje Dijkstra

Sjoukje Rosalinde Dijkstra (28. tammikuuta 1942 – 2. toukokuuta 2024) oli alankomaalainen taitoluistelija. Hän oli vuosina 1960–1964 naisten yksinluistelun Euroopan- ja vuosina 1962–1964 maailmanmestari. Dijkstra voitti Euroopan-mestaruuskilpailuissa hopeaa 1959 ja maailmanmestaruuksissa pronssia 1959 sekä hopeaa 1960. Dijkstra kilpaili kolmissa talviolympialaisissa: Cortina d'Ampezzossa 1956, Squaw Valleyssä 1960 ja Innsbruckissa 1964. Vuoden 1956 kisoissa hän ylsi vain 12. sijalle, mutta vuonna 1960 hän saavutti jo hopeaa ja vuonna 1964 viimein kultaaWallechinsky, s. 629. == Lähteet == * === Viitteet === == Aiheesta muualla == Luokka:Alankomaalaiset taitoluistelijat Luokka:Alankomaalaiset olympiavoittajat Luokka:Vuonna 1942 syntyneet Luokka:Vuonna 2024 kuolleet
Accelerate

__NOTOC__ Accelerate on yhdysvaltalaisen rock-yhtyeen R.E.M:n neljästoista studioalbumi, joka ilmestyi keväällä 2008. Yhtye kertoi albumin nimen Q Magazinen haastattelussa ja myöhemmin internetsivuillaan. R.E.M:n kolmella edellisellä albumilla tuottajana toimi Pat McCarthy, mutta uudella albumilla hänet korvasi Jacknife Lee. Accelerate julkaistiin Euroopassa 31. maaliskuuta 2008 ja Yhdysvalloissa seuraavana päivänä. Ennen tätä albumi oli kuunneltavissa maksutta Facebookin iLike-sovelluksen kautta. Albumin ensimmäinen single on ”Supernatural Superserious”, jonka video kuvattiin New Yorkissa tammikuussa 2008.http://www.voice.fi/article.jsp?subpage=musiikkiuutiset&id;=3077749&http://www.billboard.com/bbcom/news/article_display.jsp?vnu_content_id=1003702021. Kakkossingle ”Hollow Man” ilmestyi kesäkuussa. == Kappaleet == # # # # # # # # # # # http://remring.com/index.php?option=com_content&task;=view&id;=572&Itemid;=2 Kappaleista "I’m Gonna DJ" on vuodelta 2004, ja sitä on esitetty myös konserteissa ennen vuotta 2007. Suurin osa uusista kappaleista esitettiin livenä Dublinin viidessä konsertissa kesä-heinäkuussa 2007http://members.iinet.net.au/~darryl74/2006.html . == Listamenestys == Accelerate palautti R.E.M:n listojen kärkeen ympäri maailman. Se debytoi Britannian albumilistalla sijalla yksi. Accelerate oli ykkösenä myös Kanadassa, Irlannissa ja Belgiassa. Billboard 200 -listalla albumi nousi ilmestymisviikollaan toiseksi, joka on yhtyeen paras listasijoitus kotimaassaan sitten vuoden 1996 New Adventures in Hi-Fin. Suomen virallisella listalla Accelerate nousi toisella viikolla sijalle kymmenen. == Arvostelut == * Metacritic: 79/100Metacritic: Reviews for Accelerate by R.E.M. * Allmusic: * Entertainment Weekly: A–Entertainment Weekly: Album review * Pitchfork Media: 6.7/10Pitchfork Media: Album review * Desibeli.net: R.E.M.: Accelerate Viitattu 5.10.2022. * Soundi: https://www.soundi.fi/levyarviot/rem- accelerate/ R.E.M.: Accelerate] Viitattu 5.10.2022. == Lähteet == == Aiheesta muualla == * Klippi ”Supernatural Superseriousin” videokuvauksista (julkaisija: REMHQ.com) * REMHQ.com Luokka:R.E.M:n albumit Luokka:Vuoden 2008 albumit
M/S Pontos

M/S Pontos () on kyproslaisen Salamis Lines -varustamon omistama ro-ro- rahtialus. Laiva on rakennettu vuonna 1978 Minami-Nippon Zosenin telakalla Usukissa Japanissa. Pontos on rekisteröity Kyproksen lipun alle ja sen kotisatama on Limassol. Alus liikennöi kahdesti viikossa yhdessä Salamis Linesin toisen ro-ro-aluksen, M/S Notoksen, kanssa reitillä Pireus–Limassol–Haifa. Toisinaan alus vierailee myös Rodoksen saarella ja Egyptin Aleksandriassa. Pontoksen sisaralus on M/S Aegean Pearl. == Käyttöhistoria == Heinäkuussa 1978 laiva luovutettiin Norman Investments Corpin omistukseen, joka rekisteröi aluksen Tfl Prosperity -nimisenä Kreikan lipun alle. Kotisatamaksi tuli Pireus. Vuonna 1981 alus aikarahdattiin Andrea Merzarion liikenteeseen nimellä Merzario Lombardia. Seuraavana vuonna rahtaus loppui ja alus sai jälleen nimen Tfl Prosperity. Vuonna 1983 laiva aikarahdattiin Union Steamship Company of New Zeelandin liikenteeseen nimellä Union Sydney. Joulukuussa 1986 rahtaus loppui ja alus rekisteröitiin Prosperity Shippingin omistukseen. Uusi omistaja rekisteröi aluksen Bermudan lipun alle nimellä Freeway North. Kotisatamaksi tuli Hamilton. Tämän jälkeen laiva aikarahdattiin Ocean Freeway Pty:n liikenteeseen. Vuonna 1988 alus siirtyi Helios Investment Corpin omistukseen, joka rekisteröi sen Pacific Prosperity -nimellä Kreikan lipun alle. Kotisatamaksi tuli Pireus. Kesäkuussa 1994 Pacific Prosperity aikarahdattiin Tor Linen Imminghamin ja Rotterdamin väliseen liikenteeseen. Helmikuussa 1998 laiva rahdattiin DFDS A/S:n Harwichin ja Esbjergin väliseen liikenteeseen. Myöhemmin helmikuussa International Martime Corp osti laivan ja rekisteröi sen nimellä Azzahra Marokon lipun alle. Kotisatamaksi tuli Tanger. Toukokuussa 2004 kyproslainen Salamis Lines osti aluksen ja rekisteröi sen nimellä Pontos Kyproksen lipun alle. Kotisatamaksi tuli Limassol. == Lähteet == == Aiheesta muualla == *Fakta om Fartyg – M/S Tfl Prosperity Pontos
DJ Ender

DJ Ender, oik. Hannu Nieminen (s. 1. marraskuuta 1969), on suomalainen DJ. Hän aloitti levyjen soittamisen varastoreiveissä 1980-luvun lopulla, ollen näin ensimmäisten joukossa tuomassa acid housea ja sitä myöten nykyaikaista elektronista tanssimusiikkia Suomeen. 1990-luvun alussa hän perusti tunnetun Deep-klubin Helsinkiin. Hän on soittanut tuhansissa alan tapahtumissa, klubeilla (vakituisena esimerkiksi Kermassa) sekä Suomessa että ulkomailla. Vuonna 1995 hän ja Marko L. perustivat Function Recordings -levymerkin. Ender on myös Nuspirit Helsinki -musiikkikollektiivin sekä Flow-festivaalien perustajajäseniä. Hänen muita musiikkiprojektejaan ovat hannulelauri yhdessä Lauri Soinin kanssa ja Math Union yhdessä Pepe Deluxésta tutun Tomi Paajasen kanssa. == Lähteet == == Aiheesta muualla == * Viralliset sivut * * Luokka:Suomalaiset DJ:t Luokka:Suomalaiset elektronisen musiikin artistit Luokka:Vuonna 1969 syntyneet Luokka:Elävät henkilöt
Hannu Nieminen

Hannu Nieminen -nimisiä henkilöitä ovat: * Hannu Nieminen, DJ Ender, suomalainen DJ ja elektronisen musiikin artisti * Hannu Nieminen (s. 1952), viestintäpolitiikan professori * Hannu Nieminen (s. 1958), suomalainen kirjailija
Coors Brewing Company

Coors Brewing Company kuuluu alueellisena panimona maailman viidenneksi suurimpaan panimoyritykseen Molson Coors Brewing Company. Yhdysvalloissa Coors on maan kolmanneksi suurin panimohttp://www.molsoncoors.com/fact/index.html Se on Adolph Coors Companyn suurin tytäryhtiö. Kaksi Saksasta tullutta siirtolaista, Adolph Coors ja Jacob Schueler, perusti 1873 panimon Goldeniin Coloradoon. Coors osti 1880 yhtiökumppaninsa osuuden. Aikojen kuluessa Coorsin oluesta muodostui paikallisuutensa ja toisaalta lainsäädännön vuoksi itävaltioiden popkulttuurissa jonkinlainen ikoni, niin että aiheesta tehtiin 1977 jopa elokuva, Smokey and the Bandit. Elokuva ei sikäli perustu todellisuuteen, että oluen kuljettaminen osavaltion rajan yli ei ollut lainvastaista. Yritys sulautui 2004 kanadalaiseen olutpanimoon Molsoniin, jolloin uudeksi nimeksi tuli Molson Coors Brewing Company. Coorsin suku on osallistunut Yhdysvaltojen politiikkaan konservatiivisella puolella. Yrityksen työntekijät lakkoilivat 1977, mikä sai paljon julkista huomiota, sillä sen seurauksena työntekijöistä, lopulta 500 jäi pois ja loput työntekijät irtosivat ammattiliitosta. Yritys joutui kymmeneksi vuodeksi ammattiliiton boikottiin, ja sen myynti laski merkittävästi. ==Tuotteet== *Coors Original on Coors Brewing Companyn valmistama vaalea lager-tyyppinen olut. Sitä on valmistettu vuodesta 1874, ja se on panimon olutmerkeistä vanhin. == Lähteet == == Aiheesta muualla == Luokka:Yhdysvaltalaiset panimot
Dennis Crosby

thumb|Dennis Crosby, 1961 Dennis Michael Crosby (13. heinäkuuta 1934 - 4\. toukokuuta 1991http://stevenlewis.info/crosby/dennis.htm) oli yhdysvaltalainen näyttelijä ja laulaja. Hänen isänsä oli laulaja Bing Crosby ja tyttärensä näyttelijätär Denise Crosby. Dennis opiskeli veljiensä Garyn, Phillipin ja Lindsayn kanssa Bellarmine Academyssä San Joséssa. Yliopistosta hän valmistui 1952. 1950-luvun loppupuolella Dennis esiintyi veljiensä kanssa nimellä The Crosby Boys yökerhoissa ja Ed Sullivan Show'ssa, vaikka Dennis mieluummin vältteli sellaisia esiintymisiä. Hän meni naimisiin vuonna 1958 tanssija ja malli Pat Sheehanin kanssa. Vain muutaman päivän päästä häistä toinen nainen, Marilyn Miller Scott, haastoi hänet oikeuteen tyttärensä Denise Crosbyn isyydestä. Oikeudenkäynti kesti kolme vuotta ja Crosbyn piti maksaa Scottille elatusmaksuja. Asia aiheutti nolostusta niin Dennisille kuin hänen kuuluisalle isälleenkin. Crosby ja Sheehan saivat kolme lasta: Gregoryn, Dennis Michael Jr.:n ja Patrick Anthonyn. Crosby ja Sheehan erosivat 1964. Crosby meni uusiin naimisiin Arlene Newmanin kanssa, jonka kanssa hän sai kolme tytärtä. Dennis ja Arlene erosivat 1991. 11\. joulukuuta 1989 Dennisin nuorempi veli Lindsay teki itsemurhan. Tämä, hänen tuore avioeronsa ja taistelu alkoholismin kanssa saivat Dennisin tekemään myös itsemurhan Novatossa, Kaliforniassa. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Yhdysvaltalaiset laulajat Luokka:Amerikanirlantilaiset Luokka:Itsemurhan tehneet Luokka:Vuonna 1934 syntyneet Luokka:Vuonna 1991 kuolleet
Helge Wasenius

Helge Wasenius (alk. Vasenius, 23. helmikuuta 1927 Helsinki – 27. tammikuuta 2008 Helsinki) oli suomalainen uimahyppääjä, moninkertainen Suomen-mestari ja olympiakisaedustaja. Hän edusti Suomea Helsingin olympialaisissa 1952 ja Melbournen olympialaisissa 1956. Wasenius edusti Helsingin Työväen Uimareita ja Härveliä.Uusi Suomi: Helge Wasenius kuollut, 27.1.2008 Wasenius aloitti hyppäämisen Humallahden uimalassa vuonna 1934, seitsenvuotiaana. Hän liittyi urheiluseura Härveliin sen perustamisvuonna 1946. Wasenius voitti 36 Suomen- mestaruutta, 6 Pohjoismaiden-mestaruutta, viimeiset 1974 ja 1980. Vuonna 1955 hän voitti nimellä Joonas Ventti pellehyppyjen Euroopan-mestaruuden. Suomen- mestaruuksia hän voitti lajissa 50 kappaletta.Härveli: Historia, viitattu 27.1.2008 (lähteessä nimi muodossa Vasenius) P.V. Lehtinen ohjasi vuonna 2000 Helge Waseniuksesta lyhytelokuvan Hyppääjä. Dokumentti on voittanut useita kansainvälisiä palkintoja. http://www.imdb.com/title/tt0306975/ == Lähteet == == Aiheesta muualla == * Helge Waseniuksen muistokirjoitus Helsingin Sanomissa * *Youtube Hyppääjä -elokuvan trailer Luokka:Suomalaiset uimahyppääjät Luokka:Vuonna 1927 syntyneet Luokka:Vuonna 2008 kuolleet
Forssan Jalkapalloklubi

Forssan Jalkapalloklubi (FJK) on forssalainen jalkapalloseura. Se perustettiin vuonna 1997, kun Forssan A-Futis ja Pallotiimi Forssa yhdistyivät. FJK:n miesten edustusjoukkue pelaa Suomen seitsemänneksi korkeimmalla sarjatasolla Kutosessa, Tampereen lohkossa. Joukkue pelasi Kakkosessa vuodet 2002–2004 ja 2008. Seuran kotikenttänä toimii Forssan urheilukenttä. FJK:n edustusjoukkue pelaa kaudella 2023 Länsi-Suomen kutosta. Joukkueen päävalmentajana toimii kaudella 2023 Vesa Vesterinen. Seuran hallituksen puheenjohtajana toimii vuonna 2023 Jukka Matilainen.. ==Lähteet== ==Aiheesta muualla== * Seuran sivusto Luokka:Suomalaiset jalkapalloseurat Luokka:Forssalaiset urheiluseurat Luokka:Vuonna 1997 perustetut urheiluseurat
Ruokokerttuset

Ruokokerttuset (Acrocephalus) on kerttusten heimoon kuuluva varpuslintusuku. Aiemmin suku luettiin kerttujen heimoon. Ruokokerttuset ovat pieniä, 10–20 senttimetrin pituisia ja 10–25 grammaa painavia ruskehtavia pikkulintuja, jotka elävät enimmäkseen ruovikoissa, kaislikoissa sekä osmankäämi-, sara-, mesiangervo- ja pujokasvustoissa ja pensaikoissa. Ne ovat taitavia kiipeilemään ruohojen korsilla ja osaavat piiloutua hyvin kasvillisuuden sekaan. Monet lajit ovat taitavia laulajia ja usein niiden laulu sisältää matkintoja toisten lintulajien laulusta. Ruokokerttusia ei tavata Amerikassa, kun ei oteta lukuun 1910-luvulla sukupuuttoon kuollutta laysaninkerttusta. Ne ovat yleensä pitkän matkan muuttolintuja, jotka talvehtivat Saharan eteläpuolisessa Afrikassa, Intiassa tai Kaakkois-Aasiassa. Ne syövät hyönteisiä ja muita pieniä selkärangattomia. Pesä on ruohonkorsista ja lehdistä rakennettu kuppi tai kori, joka sijaitsee lähellä maan- tai vedenpintaa. Yleensä vain naaras hautoo munia ja molemmat emot huolehtivat poikasista, jotka lähtevät pesästä yleensä lentokyvyttöminä vajaan 2 viikon ikäisinä. Ne ovat sukukypsiä 1-vuotiaina. == Ruokokerttuslajit == Luettelo perustuu BirdLife Suomen viralliseen maailman lintujen suomenkieliseen nimistöön. * Afrikanruokokerttunen Acrocephalus gracilirostris * Aguijaninkerttunen Acrocephalus nijoi * Australianrastaskerttunen Acrocephalus australis * Basrankerttunen Acrocephalus griseldis * Cookinkerttunen Acrocephalus kerearako * Etelämarquesasinkerttunen Acrocephalus mendanae * Gambierinkerttunen Acrocephalus astrolabii * Hendersoninkerttunen Acrocephalus taiti * Idänkenttäkerttunen Acrocephalus concinens * Idänrastaskerttunen Acrocephalus orientalis * Kapverdenkerttunen Acrocephalus brevipennis * Karoliinienkerttunen Acrocephalus syrinx * Kenttäkerttunen Acrocephalus agricola * Kiinankerttunen Acrocephalus sorghophilus * Laysaninkerttunen Acrocephalus familiaris * Linenkerttunen Acrocephalus aequinoctialis * Luhtakerttunen Acrocephalus palustris * Madagaskarinrastaskerttunen Acrocephalus newtoni * Mantsuriankerttunen Acrocephalus tangorum * Mariaanienrastaskerttunen Acrocephalus luscinius * Mooreankerttunen Acrocephalus longirostris * Mustakulmakerttunen Acrocephalus bistrigiceps * Naurunkerttunen Acrocephalus rehsei * Osmankäämikerttunen Acrocephalus melanopogon * Paganinkerttunen Acrocephalus yamashinae * Papyruskerttunen Acrocephalus stentoreus * Pitcairninkerttunen Acrocephalus vaughani * Pohjoismarquesasinkerttunen Acrocephalus percernis * Polynesiankerttunen Acrocephalus caffer * Rastaskerttunen Acrocephalus arundinaceus * Rimatarankerttunen Acrocephalus rimitarae * Rodriguezinkerttunen Acrocephalus rodericanus * Ruokokerttunen Acrocephalus schoenobaenus * Ruskorastaskerttunen Acrocephalus rufescens * Rytikerttunen Acrocephalus scirpaceus * Saipaninkerttunen Acrocephalus hiwae * Sarakerttunen Acrocephalus paludicola * Seurasaartenkerttunen Acrocephalus musae * Seychellienkerttunen Acrocephalus sechellensis * Tuamotunkerttunen Acrocephalus atyphus * Tyrnikerttunen Acrocephalus orinus * Viitakerttunen Acrocephalus dumetorum == Lähteet == Luokka:Kerttuset
Jeff McBride

thumb|Jeff McBride Jeff McBride (tunnetaan myös nimellä Magnus, s. 11. syyskuuta 1959 Monticello, New York) on yhdysvaltalainen taikuri. Hänet tunnetaan taidokkaista ja nopeista käsistään ja erikoistuneesta korttien, kolikoiden ja muiden pienien esineiden manipulaatiosta. McBride on ottanut esityksiinsä vaikutteita myös kabuki-teatterista. ==Aiheesta muualla== * McBride Magic Luokka:Yhdysvaltalaiset taikurit Luokka:Uuspakanat Luokka:Vuonna 1959 syntyneet Luokka:Elävät henkilöt
Even Thorsen

Even Thorsen (26. elokuuta 1778 Austre Moland, Norja – 24. maaliskuuta 1867 Flosta, Norja) oli norjalainen matruusi, talonpoika ja Eidsvollin kansalliskokousedustaja 1814. == Tausta == Thorsen varttui köyhissä oloissa Bjornesin pientilalla Østre Molandissa, joka on nykyisin osa Arendalin kuntaa Itä-Agderin läänissä. Hän ottikin jo nuorena pestin merille. Vuodet 1807–1810 hän oli sotavankeudessa Britanniassa, koska Tanska-Norja oli Napoleonin sodissa tuolloin Englannin vastustaja. Palattuaan Norjaan Thorsen komennettiin välittömästi laivaston palvelukseen. Hän toimi laivastossa aina tultuaan valituksi sen kansalliskokousedustajaksi 1814. == Kansalliskokousedustaja 1814 == Kansalliskokouksessa Thorsen lukeutui itsenäisyyspuolueen riveihin. Kouluja käymättömänä hän oli ainut kirjoitustaidoton kokousedustaja, minkä vuoksi hän allekirjoitti perustuslain kirjoitustaitoisen henkilön ohjaamana. Itse kokouksessa hän pysytteli enimmäkseen taustalla. Hänen suurin aktiviteettinsa koski yleisen asevelvollisuuden ajamista yhdessä Peder Johnsenin kanssa. == Loppuelämä == Kansalliskokouksen jälkeen Thorsen oli jonkin aikaa laivaston palveluksessa, kunnes hän asettui aloilleen Flostan kuntaan, joka on nykyisin osa Arendalia Itä-Agderissa. Loppuelämä oli ankaraa ja hänestä tuli ennen pitkää työkyvytön. Vuonna 1857 Storting myösi hänelle 100 speciedalerin vuotuisen eläkkeen. Vuonna 1864 hänet kutsuttiin Norjan perustuslain 50-vuotisjuhliin, mutta hän oli liian huonokuntoinen matkustaakseen. Kolme vuotta myöhemmin hän kuoli 89-vuotiaana. == Lähteet == Luokka:Eidsvollin kansalliskokousmiehet Luokka:Norjalaiset sotilaat Luokka:Vuonna 1778 syntyneet Luokka:Vuonna 1867 kuolleet
MacBook Air

MacBook Air on Applen valmistama kannettava tietokone, jota Apple markkinoi maailman ohuimpana kannettavana.http://www.hilavitkutin.com/2008/01/16/apple- macbook-air-maailman-ohuin-kannettava-tietokone/ Se on osa MacBook- tuoteperhettä. Se esiteltiin vuoden 2008 Macworld-messuilla. Laite on paksuimmiltaan 1,93 senttimetriä ja ohuimmiltaan 4 millimetriä paksu. Vuoden 2010 lokakuussa Apple julkaisi toisen sukupolven MacBook Airin joka on paksuimmillaan 1,70 senttimetriä ja ohuimmillaan 3 millimetriä paksu. Kolmannen sukupolven MacBook Air julkaistiin vuoden 2011 puolessa välissä. Uusin MacBook Air julkaistiin vuonna 2019. Siinä on vuoden 2018 MacBook Airista tuttu sormenjälkilukija, sekä Retina-näyttö. 2019 MacBook Air on myös Applen mukaan vihrein mac ikinä, sillä sen metalliosat on valmistettu 100 % kierrätetystä alumiinista. MacBook Air 2019 on saatavilla hopean, kultaisen ja tähtiharmaan väreissä. Siinä on myös Applen uudet Butterfly-näppäimet. Air on varustettu Intelin uusimmalla i5-prosessorilla, ja 128 Gt tai 256 Gt ssd- muistilla. == Lähteet == == Aiheesta muualla == * MacBook Airin verkkosivut Luokka:Applen tietokoneet Luokka:Kannettavat tietokoneet
Corporal Cauliflowers Mental Function

Corporal Cauliflowers Mental Function on suomalaistuneen brittimuusikon Jim Pembroken kolmas sooloalbumi. Se julkaistiin vuonna 1977. CD-versio levystä ilmestyi vuonna 1997. == Kappaleet == Kaikki sävellykset ja sanoitukset Jim Pembroke. === A-puoli === # # # # # === B-puoli === # * # # # # == Kokoonpano == * Jim Pembroke – piano, laulu * Ronnie Österberg – rummut * Rekku Rechardt – kitarat * Coste Apetrea – kitarat * Paavo Maijanen – basso, harmonit * Eero Koivistoinen – saksofonien ja torvien sovitukset * Hessu Hietanen – haitari === Muut tekijät === * Måns Groundstroem – tuottaja * Ronnie Österberg – tuottaja * Christer Berg – äänittäjä (Marcus Music) * Timo Kelaranta – kannet (SAFTRA) == Aiheesta muualla == * Corporal Cauliflowers Mental Function discogs.com -sivustolla Luokka:Jim Pembroken albumit Luokka:Vuoden 1977 albumit Luokka:Love Recordsin albumit Luokka:Måns Groundstroemin tuottamat albumit
Joseph Lister

Joseph Lister (5. huhtikuuta 1827 – 10. helmikuuta 1912) oli englantilainen kirurgi ja antiseptiikan uranuurtaja. Hän kehitti ajatuksen steriilistä leikkaustekniikasta työskennellessään Glasgow Royal Infirmary -sairaalassa. Hän otti käyttöön karbolihapon eli fenolin kirurgisten välineiden steriloinnissa ja haavojen puhdistamisessa. Hän työskenteli 1860-luvulla Glasgow’n yliopistossa. Lister piti tärkeänä puhtautta ja käytti leikkauksissa desinfioivia liuoksia ja desinfiointiaineen sumutusta. Aseptiikan ensiaikoina laskettiin karbolihöyryä leikkaussaliin mahdollisten ilman mukana leviävien tartuntojen ehkäisemiseksi. 1900-luvulle tultaessa ruiskutus korvattiin vedellä pölyn leviämisen ehkäisemiseksi.Karhumäki, Tuula: Välinehuollon alkujuuret. Välinehuolto. 19.6.2024. Artikkelin tunnus: vlh00301 (001.010) © 2024 Kustannus Oy Duodecim https://www.oppiportti.fi/oppikirjat/vlh00301 Listerin mukaan on nimetty listeriabakteeri. == Katso myös == *Ignaz Semmelweis ==Lähteet== *Arno Forsius ===Viitteet=== == Aiheesta muualla == Luokka:Brittiläiset lääkärit Luokka:Copley-mitalin saajat Luokka:Vuonna 1827 syntyneet Luokka:Vuonna 1912 kuolleet Luokka:Antiseptiikka
Buxhoevden

Buxhövden (myös muodoissa Buxhoeveden, Buxhœwden, Buxhowden, Buxthoeven, Buksgevden, von Buxhoevden) oli baltiansaksalainen aatelissuku.The Buxhoeveden Family Sukunimi Buxhoevden kertoo, että suku oli kotoisin Bexhövedestä Ala- Saksista.Die Kirchengemeinde Bexhövede mit ihrer Kirche “Johannes der Täufer Kirche” == Suvun jäseniä == * Herman von Buxhövden (1163–1248), Liivinmaan ritarikunnan suurmestari, Tarton ensimmäinen piispa * Albert von Buxhövden (1165–1229), Riian kolmas piispa, Hermannin veli * Friedrich Wilhelm von Buxhoevden (1750–1811), venäläinen kenraali * Natalia Aleksejevna von Buxhoevden (, 1758–1808), Katariina Suuren ja Grigori Grigorjevitš Orlovin tytär, Friedrich Wilhelm von Buxhoevdenin vaimo * Paronitar Sophie Buxhoeveden (1883–1956), keisarinna Alexandran hovineiti == Lähteet == == Aiheesta muualla == * Bexhöveden kylän vaakuna Luokka:Baltian aateli Luokka:Venäjän aateli
Julie Warner

Julie Warner (s. 9. helmikuuta 1965 New York, Yhdysvallat) on yhdysvaltalainen näyttelijä, joka on esiintynyt muun muassa televisiosarjoissa House ja Viiden juttu. Parhaiten hän muistetaan kuitenkin sarjasta Star Trek, jossa hän esiintyi 1989–1990. Warner on esiintynyt monissa elokuvissa kuten Doc Hollywood (1991), Vitsivieteri (1992), Uhka tuntemattomasta (1994) ja Forever Strong (2008). Warner on valmistunut Brownin yliopistosta teatteritaiteen koulutusohjelmasta vuonna 1987. Hän meni vuonna 1995 naimisiin käsikirjoittaja-ohjaaja Jonathan Princen kanssa, ja heille syntyi 1997 poika nimeltä Jackson. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1965 syntyneet Luokka:Elävät henkilöt
Flat Broke

Flat Broke on brittiläisen, Suomessa vaikuttaneen Jim Pembroken neljäs ja samalla hänen Jim Pembroke Band -yhtyeensä ensimmäinen ja ainoaksi jäänyt albumi. Se julkaistiin toukokuussa 1980 Ponsi-levymerkillä, tuottajana Otto Donner. Albumin remasteroitu CD-versio levystä ilmestyi vuonna 2000. == Kappaleet == Kaikki kappaleet kirjoittanut Jim Pembroke, ellei toisin mainittu. # # # # # # # # # # == Kokoonpano == * Jim Pembroke – laulu * Olli Haavisto – sähkö-, steel- ja slidekitara, huilu, haitari * Timo Vakkilainen – kitara, mandoliini * Petteri Salminen – kitara * Mats Huldén – basso * Ronnie Österberg – rummut === Tuotanto === * Otto Donner – tuottaja * Paul Jyrälä – äänittäjä * SAFTRA – kuva * Mikael Lindgren – takakannen kuva * Mika Jussila – CD 24-bit remasterointi (Finnvox, 24. maaliskuuta 2000) * Olli Haavisto – CD:n muistiinpanot == Aiheesta muualla == * Flat Broke discogs.com -sivustolla Luokka:Jim Pembroken albumit Luokka:Vuoden 1980 albumit Luokka:Henrik Otto Donnerin tuottamat albumit
Harmaasaharausku

Harmaasaharausku (Pristis pristis) on uhanalainen kalalaji. Se voi kasvaa viisi metriä pitkäksi ja painaa tonnin. Kalan iho on karheiden nyppylöiden peitossa ja muistuttaa hiekkapaperia. Nimensä se on saanut muiden saharauskujen tapaan sahamaisesta pitkästä kuonostaan, jonka sivuissa on 12–30 paria hampaita muistuttavia nystermiä. Harmaasaharauskua uhkaa sukupuutto muun muassa siksi, että se päätyy kalastuksen sivusaaliiksi. == Levinneisyys == Harmaasaharauskuja elää Atlantin ja Tyynenmeren subtrooppisissa osissa. Se ei ole avomeren laji, vaan viihtyy lähellä rannikkoa ja saaristojen suojissa. Meriveden lisäksi sitä tavataan murtovedessä ja suurten jokien täysin suolattomassa vedessä. Kala oli aikaisemmin yleinen Välimeressä ja Atlantin Euroopan rannikolla, mutta on nyt kadonnut sieltä. Afrikan rannikolla kala on myös vähenemässä huolestuttavasti. == Lähteet == Luokka:Rauskut Luokka:Uhanalaiset kalat Luokka:Äärimmäisen uhanalaiset lajit
Aliana Lohan

Aliana Taylor ”Ali” Lohan (s. 22. joulukuuta 1993 New York) on yhdysvaltalainen laulaja, malli, näyttelijä ja televisiopersoona. Hän on näyttelijä-laulaja Lindsay Lohanin pikkusisko. == Perhe ja lapsuus == Lohan on Michael ja Dina Lohanin nuorin tytär. Hänellä on kaksi vanhempaa sisarusta, Lindsay ja Michael Jr., sekä nuorempi veli Dakota (”Cody”). Hänen vanhempansa ovat eronneet. Lohanilla on isänsä puolelta kaksi puolisisarusta Ashley Horn Kaufmann sekä Landon Major Lohan. ==Mallin ura== Lohan aloitti uransa Ford Modelin mallina. Hän oli tällöin kolmivuotias. Vuonna 2011 hän kirjoitti sopimuksen mallitoimisto NEXT Model Managementin kanssa. Tämän jälkeen hän kirjoitti sopimuksen Modelin Agency Wilhelminan kanssa, jonka mallina hän toimii vieläkin. == Musiikki == Ali Lohanin musiikkiura alkoi vuonna 2005, kun hän julkaisi debyyttisinglensä "Rockin’ Around The Christmas Tree", joka esiteltiin YMC Records’ Totally Awesome Christmas -tapahtumassa. Hän jatkoi työskentelyä musikaalisten taiteilijoiden kuten ALY & AJ:n, Jesse McCartneyn ja Hilary Duffin kanssa. Vuoden 2006 lopussa Lohan julkaisi albumin Lohan Holiday, jolta ilmestyi kolme singleä "Rockin’ Around The Christmas Tree", "I Like Christmas" ja "Lohan Holiday" (yhdessä Lindsayn kanssa). Vuonna 2008 Lohan työsti toista studioalbumia Maloof Musicille. 9. heinäkuuta 2008 julkaistiin single "All the Way Around", joka ei kuitenkaan noussut singlelistoille. Albumia ei ole julkaistu. == Näytteleminen == Vuonna 2008 Lohan esiintyi pääosassa tositelevisiosarjassa Living Lohan äitinsä Dina Lohanin kanssa. Sarja keskittyi enimmäkseen hänen toisen studioalbuminsa nauhoittamiseen Las Vegasissa. Lohan on mukana R. L. Stinen kauhu/fantasiaromaanin elokuvaversiossa Mostly Ghostly: Who Let the Ghosts Out?, joka julkaistiin suoraan DVD:nä 30. syyskuuta 2008. == Filmografia == * 1998 Ansa vanhemmille (vuoden 1998 elokuva) - tyttö lentokentällä * 2000 Mallikelpoista magiaa - tyttö jalkapallokatsomossa * 2003 Perjantai on pahin - tyttö häissä * 2005 E! True Hollywood Story: Lindsay Lohan - Aliana Lohan * 2008 Living Lohan - Aliana Lohan * 2008 Mostly Ghostly: Who Let the Ghosts Out? - Traci Walker * 2011 E! Rikkaat Kardashianit - Aliana Lohan ==Musiikki== === Albumit === * 2006: Lohan Holiday === Singlet === * 2006: "Rockin' Around The Christmas Tree/Christmas Magic" * 2006: "I Like Christmas" * 2006: "Lohan Holiday" Feat. Lindsay Lohan * 2008: "All the Way Around" == Muuta == Vuonna 2005 Lindsayn lauluun "Confessions of a Broken Heart" tehtiin musiikkivideo, jossa Aliana esiintyy ballerinana. == Lähteet == == Aiheesta muualla == * Lohanin perheen kotisivut * Aliana Lohan Internet Movie Databasessa Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1993 syntyneet Luokka:Elävät henkilöt
Rudolf Nierlich

Rudolf ”Rudi” Nierlich (20. helmikuuta 1966 Bad Ischl, Itävalta – 18. toukokuuta 1991 Sankt Wolfgang im Salzkammergut) oli itävaltalainen alppihiihtäjä ja kolminkertainen maailmanmestari. Nierlich voitti suurpujottelun maailmanmestaruuden kaksi kertaa, vuosina 1989 ja 1991 sekä pujottelun mestaruuden vuonna 1989. Hän osallistui vain kerran urallaan olympialaisiin, 1988 Calgaryn kisojen suurpujotteluun, jossa hän sijoittui viidenneksi. Nierlichin uralta löytyy lisäksi Crans-Montanan maailmanmestaruuskilpailuiden supersuurpujottelun seitsemäs tila. Nierlich saavutti kahdeksan maailmancupin osakilpailuvoittoa, joista viisi tuli pujottelussa ja kolme suurpujottelussa. Hän sijoittui viimeiseksi jääneellä maailmancup-kaudellaan kokonaiskilpailussa kolmanneksi. Hänet valittiin Itävallassa 1989 vuoden miesurheilijaksi. Nierlich kuoli auto-onnettomuudessa 18. toukokuuta 1991. == Maailmancupin osakilpailuvoitot == Pvm Paikka Laji 30\. tammikuuta, 1988 Schladming Suurpujottelu 10\. tammikuuta, 1989 Kirchberg Suurpujottelu 22\. tammikuuta, 1989 Wengen Pujottelu 3\. maaliskuuta, 1989 Furano Suurpujottelu 10\. maaliskuuta, 1989 Shigakogen Pujottelu 21\. tammikuuta, 1990 Kitzbühel Pujottelu 26\. helmikuuta, 1991 Oppdal Pujottelu 10\. maaliskuuta, 1991 Aspen Pujottelu == Lähteet == * *Nierlich Ski-databasen sivuilla Luokka:Itävaltalaiset alppihiihtäjät Luokka:Liikenneonnettomuudessa kuolleet Luokka:Vuonna 1966 syntyneet Luokka:Vuonna 1991 kuolleet
Wigwam (albumi)

Wigwam on suomalaisen Wigwam-yhtyeen ensimmäinen kokoelmalevy, joka julkaistiin vuonna 1972. Levyn kappaleet ovat yhtyeen rumpalin Ronnie Österbergin valitsemia.levyn kansi == Kappaleet == ;A-puoli # # # # # B-puoli # * # # # # == Kokoonpano == * Ronnie Österberg – rummut * Jukka Gustavson – laulu, piano, urut * Jim Pembroke – laulu, huuliharppu, piano * Pekka Pohjola – basso, viulut * Mats Huldén – basso (5–7) * Jukka Tolonen – kitara * Nikke Nikamo – kitara (5–7) === Tuotanto === * Ronnie Österberg – kokoelman laatija * Kim Fowley – tuottaja (kappaleet 1, 2 ja 9) * Erkki Hyvönen – äänittäjä * Thomas Larsson – äänittäjä * Roger Wallis – äänittäjä * Olli Perttula – kuva == Lähteet == Luokka:Vuoden 1972 kokoelma-albumit Luokka:Wigwamin albumit Luokka:Love Recordsin albumit
Kontioniemi

Kontioniemi on kylä Kontiolahdella Höytiäisen rannassa. Kontioniemellä sijaitsee vanha 1920-luvulla rakennettu parantola. Parantola toimi sotasairaalana 1939–1945, ja se kunnostettiin keskussairaalan käyttöön 1990-luvulla juuri ennen kuin sairaanhoidon kuntainliitto päätyi luopumaan siitä. Nykyisin Kontiolinnassa toimii mm. ympärivuorokautinen Hyvinvointi- ja palvelutalo Kontiolinna. Suomen Punaisen Ristin ylläpitämä 120-paikkainen vastaanottokeskus aloitti maaliskuussa 2009 Kontioniemen sairaalassa.Sisäasianministeriö 12.3.2009 Karjalainen 19.3.2009 == Elokuvakylä == Kylä tunnetaan elokuvakylänä. Markku Pölösen televisiosarjan Karjalan kunnailla Miikkulan kylä sijaitsee Kontioniemessä. Kontioniemen sairaala, jossa sarjan hotelli toimii, esitti Koirankynnen leikkaaja -elokuvassa sotasairaalaa. Elokuvakylä purettiin vuonna 2017. == Kontiorannan varuskunta == Kontioniemeen lasketaan kuuluvaksi myös Kontiorannan varuskunta asuinalueineen. Varuskunnassa toimi Pohjois-Karjalan Prikaati siihen kuuluvine Karjalan Sotilassoittokuntineen. Varuskunta työllisti vuonna 2012 vajaat 300 henkilöä. Varuskunta lakkautettiin 31.12.2013 osana puolustusvoimien helmikuussa 2012 julkistamia säästösuunnitelmia. == Muuta == Kontioniemessä on täysmittainen golfkenttä, josta on näkymä Höytiäiselle. == Lähteet == ==Aiheesta muualla== *Kyläyhdistyksen kotisivut. Luokka:Kontiolahden kylät Luokka:Pohjois-Karjalan maakunnan entiset taajamat
Aarre Asiala

Aarre Henrik Asiala (s. 21. tammikuuta 1939 Keuruu) on suomalainen pituushyppääjä ja yleisurheiluvalmentaja. Asiala voitti pituushypyssä kolme nuorten Suomen mestaruutta vuosina 1957, 1958 ja 1959. Aikuisten sarjassa Asiala teki läpimurtonsa vuonna 1959 hyppäämällä maaottelussa Britanniaa vastaan nuorten Suomen ennätyksen 755 ja jättämällä taakseen sekä olympiamitalisti Jorma Valkaman että molemmat britit. Ainoan Suomen mestaruutensa hän voitti vuonna 1964 Oulussa pidetyissä Kalevan kisoissa, mutta saman vuoden olympialaisiin valittiin SM-hopealle jäänyt Pentti Eskola. Oulussa Asiala saavutti myös SM-hopeaa kolmiloikassa. Pituushypyssä hän sai SM-hopeaa vuosina 1961 ja 1963. Seuratasolla Asiala edusti Vaasan Vasamaa, Seinäjoen Urheilijoita ja Jurvan Urheilijoita. Kilpauransa jälkeen hän on toiminut muun muassa Suomen Urheiluliiton pituushypyn lajivalmentajana. Hänen veljensä Raimo Asiala voitti 110 metrin aitajuoksussa Suomen mestaruuden vuonna 1962. ==Henkilökohtaiset ennätykset== * 100 metrin juoksu: 10,7 * Pituushyppy: 781 * Kolmiloikka: 15,13 ==Saavutukset== * Suomen mestari pituushypyssä: 1964 * SM-hopeaa pituushypyssä 1961 ja 1963 sekä kolmiloikassa 1964 ==Lähteet== * * Luokka:Suomalaiset kolmiloikkaajat Luokka:Suomalaiset pituushyppääjät Luokka:Suomalaiset yleisurheiluvalmentajat Luokka:Vuonna 1939 syntyneet Luokka:Elävät henkilöt
Rumours on the Rebound

Rumours on the Rebound on suomalaisen Wigwam-yhtyeen toinen kokoelmalevy, joka julkaistiin vuonna 1979. Kokoelma sisältää kuusi raitaa Love Recordsin julkaisemalta Dark Album -levyltä, jonka Virgin Records oli hylännyt. == Kappaleet == === A-puoli === # # # # # # === B-puoli === # * Tramdriver # # # === C-puoli === # * Bertha Come Back # # A Better Hold (And a Little View) # # Goddammaddog (The Horse) # === D-puoli === # * # All Over Too Soon # Masquerade at the White Palace # # Daemon Duncetan's Request == Kokoonpano == * Jim Pembroke – laulu, piano * Pekka Rechardt – kitarat * Måns Groundstroem – basso (paitsi 11, 13, 15, 18 ja 19) * Ronnie Österberg – rummut, marimba === Vierailevat muusikot === * Hessu Hietanen – koskettimet (kappaleet 2, 4–10, 12, 14, 17 ja 21), haitari (kappaleet 15 ja 21) * Esa Kotilainen – koskettimet (kappaleet 1 ja 3) * Paavo Maijanen – basso (kappaleet 11, 13, 15, 18 ja 19), taustalaulut * Costa Apetrea – kitarat (kappaleet 11, 13, 15, 18 ja 19) * Eero Koivistoinen – saksofonien ja torvien sovitukset (kappale 19) === Tuotanto === * Chris Blake – remasterointi & uudelleenleikkaus (The Townhouse ja Utopia Studiot, kesäkuu 1979) * Mats Huldén – kuvitus * Angus MacKinnon – kokoelma * Al Clark – co-ordination & ecstacy == Lähteet == Luokka:Vuoden 1979 kokoelma-albumit Luokka:Wigwamin albumit
Daft Punk Is Playing at My House

Daft Punk Is Playing at My House on LCD Soundsystem-yhtyeen kappale, joka on julkaistu albumilla LCD Soundsystem. Kappale voitti vuonna 2005 parhaan tanssikappaleen Grammy-palkinnon. Se on julkaistu myös singlenä. == Kappaleet == # Daft Punk Is Playing at My House # Daft Punk Is Playing at My House (Soulwax Shibuya Remix) == 7-tuumaisen vinyylilevyn kappaleet == # Daft Punk Is Playing at My House # Jump in to the Fire == Aiheesta muualla == * Daft Punk Is Playing at My House discogs.com -sivustolla Luokka:Vuoden 2005 kappaleet Luokka:LCD Soundsystemin kappaleet
Kyoko Ina

Kyoko Ina ( Ina Kyōko, s. 11. lokakuuta 1972) on amerikanjapanilainen taitoluistelija. Hän syntyi Tokiossa ja alkoi harrastaa lajia nelivuotiaana. Inan ensimmäinen yhdysvaltalainen luistelupari oli Jason Dungjen, jonka kanssa hän työskenteli vuosina 1991–1998. Sen jälkeen hän jatkoi uraansa John Zimmermanin kanssa. Ina on voittanut Yhdysvaltain-mestaruuden viidesti, ensimmäiset kaksi kertaa Dungjenin parina, loput kolme Zimmermanin parina. Suurimman menestyksensä talviolympialaisissa hän saavutti Dungjenin parina vuonna 1998, jolloin saavutettiin neljäs sija. Ina on kilpaillut useina vuosina taitoluistelun maailmanmestaruuskilpailuissa. Parhaimmillaan hän ylsi vuonna 2002 Zimmermanin kanssa pronssisijalle. == Lähteet == == Aiheesta muualla == Luokka:Amerikanjapanilaiset Luokka:Yhdysvaltalaiset taitoluistelijat Luokka:Japanilaiset taitoluistelijat Luokka:Vuonna 1972 syntyneet Luokka:Elävät henkilöt